stanford-oval/wikipedia huggingface dataset:
ג'ף אדריאן
הערות שוליים

↑  Dell’Apa, Frank (2009-06-25). "Sizing up Adrien". Boston.com. נבדק ב-2017-10-12.
↑  Warriors Sign Free Agent Guard Acie Law - Forward Jeff Adrien Waived, NBA, December 9, 2010
↑  E. Carchia, Benetton Treviso, in arrivo Jeff Adrien, NanoPress, 30/07/2011
↑  Jonathan Feigen, Adrien goes from “player of the game” to waived. On the move, the timing and the player the Rockets get instead., Chron, February 7, 2012
↑  Cats Sign Adrien, Waive Higgins, NBA, December 9, 2012
↑  Bobcats guarantee Jeff Adrien's contract for the season, NanoPress, 08/01/2013
↑  Bucks Acquire Guard Ramon Sessions and Forward Jeff Adrien From Bobcats, NBA, February 20, 2014
↑  Rockets Add Depth to Roster with Signings, NBA, 07/19/2014
↑  Rockets Waive Adrien, Clark, Covington, Richmond and Smith, NBA, 10/27/2014
↑  TIMBERWOLVES SIGN JEFF ADRIEN, NBA, Nov 29, 2014
↑  TIMBERWOLVES WAIVE FORWARD JEFF ADRIEN, NBA, Jan 07, 2015
↑  Jeff Adrien signs with Guangdong Southern Tigers, NanoPress, 19/01/2015
↑  Emmanuel Mudiay is back and helps Guangdong to avoid elimination, NanoPress, 02/03/2015
↑  Pelicans Sign Adrien, Douglas-Roberts, Webster, NBA, September 23, 2015
↑  Pelicans waive Jeff Adrien, Bryce Dejean-Jones, Bo McCalebb, NBA, October 24, 2015
↑  רועי גלדסטון, ‏ג'ף אדריאן: "מכבי ת"א לא הציעה לי שום דבר", באתר ערוץ הספורט, 4 בספטמבר 2016
↑  אור שקדי‏, בני הרצליה: ג'ף אדריאן חתם לעונה, באתר וואלה, 21 באוגוסט 2016
↑  יהונתן אליהו‏, נסיך הגאות והשפל: איך ג'ף אדריאן הגיע עד לבני הרצליה?, באתר וואלה, 25 באוגוסט 2016
↑  אור שקדי‏, בני הרצליה: ג'ף אדריאן חתם לשנתיים נוספות, באתר וואלה, 24 באוגוסט 2017
↑  אור שקדי‏, יורופקאפ: בני הרצליה בשלב הבתים אחרי 83:85 בחוץ על פורטו, באתר וואלה, 12 באוקטובר 2017
↑  דובי פיק, ‏ג'ף אדריאן החליט: עוזב את בני הרצליה, באתר ONE‏, 13 ביוני 2018
↑  אור שקדי‏, בני הרצליה: ג'ף אדריאן חתם על חוזה חדש, באתר וואלה, 3 ביולי 2018
↑  אתר מנהלת הליגה בכדורסל, קלעי כל הזמנים, באתר מנהלת הליגה בכדורסל, ‏2022
↑  עמרי מנהיים, ‏פרסום ראשון: ג'ף אדריאן חתם בנהריה, באתר ‏מאקו‏, 28 באוגוסט 2019
גיבון לבן-לחיים צפוני

| גיבון לבן-לחיים צפוני |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: גיבונים
סוג:: גיבון מצויץ
מין:: גיבון לבן-לחיים צפוני
שם מדעי
 Nomascus leucogenys ‏אוגילבי, 1840
תחום תפוצה


גיבון לבן-לחיים צפוני (שם מדעי: Nomascus leucogenys) הוא מין בסוג גיבון מצויץ, השייך למשפחת הגיבונים.
תפוצה ואזור מגורים

גיבון לבן-לחיים צפוני שוכן ביערות הטרופיים וביערות העד בצפון וייטנאם, ובדרום האי היינן שבסין, וכן ישנם מספר פרטים בלאוס.
תיאור פיזי

משקלו נע בין 5–8 ק"ג אורך הגוף כולל הראש 45–64 ס"מ.
צבע פרוות הזכרים שחורה עם לחיים לבנות, בעוד שלנקבות פרווה צהובה/זהובה עם כתמים כהים באברי המין ובפטמות ובקצות כפות הגפיים. המין נולד שצבע פרוותו לבן/צהבהב, אך עד גיל שנה מתכהת ונעשית שחורה. פרוות הזכרים נשארת שחורה ואילו הנקבות חוזרות לפרווה זהובה עם הבגרות המינית. לעיתים הנקבה גדולה במעט מהזכר. השיער צפוף על העור, 2,000 שערות בסמ"ר, כדי למנוע חדירת מים ולחות שתקרר את גוף הגיבון ביערות הגשם. למין שק גרון חיצוני קטן (לא כמו הסיאמנג) המשמש כתיבת תהודה להגברת קולו.
רבייה

המין מונוגמי. הזוג וצאצאיו שומרים על הטריטוריה. המין מגיע לבגרות מינית בגיל 8 שנים. תקופת הייחום עורכת כ-28 יום בדומה לאדם, אין שינויי צורה אך איבר המין משנה צבעו. אין קשר עונתי לבחירת העיתוי לילודה. הזכרים יוזמים את ההזדווגות יותר מהנקבות, אך ההזדווגות מותנית בהסכמת הנקבה, ובסימונה לזכר על ידי "השתחוות" לעברו שהיא מוכנה. צאצא יחיד נולד לאחר תקופת היריון של 7–8 חודשים. הנקבה מניקה את הצאצא הנולד במשך שנתיים, שבהן הזכר וצאצא בוגר מסייעים בהגנה עליו ובחינוכו.
התנהגות

מין זה הוא המהיר מבין הגיבונים. עיקר תנועתו, 90% מהיממה, היא ברכיאלית - התקדמות על ידי התנדנדות בין ענפי העצים. בנדנוד אחד הוא עובר מרחק של 3 מטרים וכ-850 מטרים ביממה.
בשעת הליכתם על הקרקע, הם מרימים את ידיהם מעל הראש, כדי לאזן את הגוף, אולם הליכתם על הקרקע נעשית לעיתים רחוקות ולמרחקים קצרים. בשעת אכילה המין נצפה מטפס. המין אינו שוחה ויימנע מהתקרבות למקווי מים. הם מגינים על נחלתם בחירוף נפש מפני פולשים, על ידי השמעת קולות עזים וכן ברדיפה אחר פולשים. קולותיהם משמשים אף לתקשורת בין בני הזוג ולמטרת חיזוק הקשר, ונעשים על ידי הזכר והנקבה גם יחד. על אף הנאמר, מין זה הוא השקט ביותר מבין הגיבונים. לעיתים נאספות משפחות יחד כדי ללקט מזון יחדיו, לנוח בצוותא ולהשתתף במלאכת ניקוי הגוף. תוחלת החיים היא כ-28 שנים.
תזונה

עיקר התזונה של המין היא פירות הנמצאים בצמרות העצים הטרופיים, בעיקר פרות עשירים בסוכר כתאנים. המין נצפה אוכל גם עלים ופרחים. תזונה המתבססת כמעט רק על פירות היא בעייתית, בשל עונתיות הפירות וכן תפוצתם הנמוכה בתוך היער. על כן צורת התניידות הגיבונים עוזרת להם לנוע בין אזורי המזון במהירות.
שימור המין

למין ערך חינוכי ותרבותי עבור האדם, גם בשל דמיונו הגנטי לאדם וגם בשל אצילות תנועותיו, ההופכות אותו למיצג מבוקש בגני חיות. לעיתים ניצוד המין או נתפסים גוריו ומוחזקים כחיות שעשועים בארצות המוצא בעיקר. בסין נחשב בשר הגיבון למעדן, ועצמותיו נחשבות כתרופה עממית לראומטיזם. במדינות המקור, מתקיימות תוכניות לשימור המין שנוכחתו התדלדלה בעקבות בירוא היערות והמלחמות שעבר האזור. כיום נמצא המין בסכנת הכחדה מיידית.
עד לשנת 2000 היה נחשב גיבון לבן-לחיים דרומי (N. siki) כתת-מין של גיבון לבן-לחיים צפוני, אך כעת מוגדר כמין נפרד. בעבר השתייכו שניהם בטעות למין גיבון צהוב-לחיים (N. gabriellae) עד שמחקרים הראו שמדובר במינים שונים בהופעתם החיצונית וכן בהתנהגותם ובקולם.
הערות שוליים

↑  גיבון לבן-לחיים צפוני באתר הרשימה האדומה של IUCN
ג'ין בנקס

| --- | --- |

 לידה:  15 במאי 1959 (בן 65) פילדלפיה, ארצות הברית 
 עמדה:  סמול פורוורד, קלע 
 גובה:  2.01 מטרים
 מכללה:  אוניברסיטת דיוק (1977–1981)
 דראפט:  סיבוב שני, בחירה מספר 28, 1981 סן אנטוניו ספרס
 קבוצות כשחקן
 1985-1981   1987-1985   1988-1987   1989-1988   1989   1992-1990   1993-1992   1993   1994   1995:  סן אנטוניו ספרס   שיקגו בולס   לה קרוס קטבירדס   ארימו בולוניה   מונפלייה   מכבי ראשון לציון   הפועל הרצליה   הפועל גבת   לבלואה   אולימפיה
 קבוצות כמאמן
 1999-1998   2012-2009:  בלופילד סטייט (נשים)   וושינגטון ויזארדס (עוזר מאמן)
 
יוג'ין לאבון "ג'ין" בנקס (נולד ב-15 במאי 1959; באנגלית: Eugene Lavon Banks) הוא מאמן כדורסל ושחקן עבר אמריקאי. בנקס שיחק כדורסל מכללות באוניברסיטת דיוק ונבחר בדראפט ה-NBA ב-1981 על-ידי הסן אנטוניו ספרס, שם שיחק ארבע עונות לפני שעבר לשיקגו בולס. הוא שיחק שש עונות ב-NBA וארבע עונות בישראל. במהלך שתי עונות בהן שיחק במכבי ראשון לציון השתתף בנקס בגמר הפלייאוף ובגמר גביע המדינה.
קריירת משחק

בנקס גדל בפילדלפיה ושיחק כדורסל בתיכון ווסט פילדלפיה. בנעוריו ניתן לו הכינוי "טינקרבל". ב-1977 הוא השתתף במשחק מקדונלד'ס אול-אמריקן ונבחר ל-MVP. הוא הצטרף לקבוצת הכדורסל של אוניברסיטת דיוק ובשנתו הראשונה הוא נבחר לרוקי השנה של ליגת ה-ACC והגיע עם הקבוצה לגמר טורניר אליפות המכללות, שם הפסידה דיוק לקנטקי. בנקס אף הופיע על שער גיליון הספורטס אילוסטרייטד שיצא לאור ב-13 במרץ 1978. בעונתו האחרונה בדיוק הוא הוביל את ה-ACC בנקודות ונבחר לחמישיית העונה. ב-1994 הוא התקבל להיכל התהילה של דיוק.
בנקס נבחר בסיבוב השני של דראפט ה-NBA ב-1981 על-ידי הסן אנטוניו ספרס בסיבוב השני במקום ה-28. הוא שיחק ארבע עונות בספרס וב-1985 עבר לשיקגו בולס שם שיחק שתי עונות ושיתף פעולה עם מייקל ג'ורדן. לאורך שש עונותיו ב-NBA שותף בנקס ב-468 משחקים בהם קלע כ-11 נקודות בממוצע למשחק.
לאחר שעזב את ה-NBA שיחק בנקס עונה אחת בקבוצת לה קרוס קטבירדס בליגת ה-CBA. בנקס החל את עונת 1988/89 בארימו בולוניה בליגה האיטלקית ובמהלך העונה עבר למונפלייה בליגה הצרפתית. ב-1990 הגיע בנקס לישראל והצטרף למכבי ראשון לציון, אותה אימן משה ויינקרנץ. ראשון לציון סיימה את עונת 1990/91 במקום השני והגיעה לסדרת גמר הפלייאוף שם הפסידה למכבי תל אביב. בנקס נבחר לחמישיית העונה במשאל שחקנים של עיתון מעריב. במהלך הפגרה לא הוחתם בנקס לעונה נוספת, אך זמן קצר לאחר תחילת עונת 1991/92 הוחתם בנקס בקבוצה במקומו של דייוויד הנדרסון. בעונת 1991/92 שוב הגיעה ראשון לציון למקום השני והפסידה להפועל תל אביב בסדרת חצי גמר הפלייאוף. ראשון לציון הגיעה גם לגמר גביע המדינה שם הפסידה להפועל גליל עליון. בנקס קלע 18 נקודות במשחק הגמר. בעונת 1992/93 שיחק בנקס בהפועל הרצליה, בעונתה הראשונה בליגה הבכירה והגיע עמה למקום השישי. בנקס החל את עונת 1993/94 בהפועל גבת אך הוא הפסיק לשחק בשל פציעה לאחר שמונה מחזורים בלבד. לאחר שעזב את ישראל שיחק בנקס לתקופות קצרות בלבלואה בליגה הצרפתית ובאולימפיה בליגה הארגנטינאית.
בנקס נחשב לאחר הזרים האיכותיים ביותר ששיחקו בישראל. ב-2011 נבחר בנקס על-ידי אתר וואלה לאחר מעשרת שחקני ה-NBA הטובים ביותר שהגיעו לישראל ולא שיחקו במכבי תל אביב. ב-2014 נבחר בנקס על-ידי עיתון הארץ לשחקן הזר הטוב ביותר אי פעם של מכבי ראשון לציון.ב-2016 נבחר בנקס על-ידי האתרים ספורט1 ו-One לאחד מהשחקנים הטובים ביותר שהגיעו לישראל מה-NBA.
קריירת אימון וניהול

בעונת 1998/99 הוא אימן את קבוצת הנשים של אוניברסיטת בלופילד סטייט בוירג'יניה המערבית. אחר כך שימש במשך שנתיים כמנהל הספורטיבי של בנט קולג' בקרוליינה הצפונית. בשנים 2009-2012 היה בנקס עוזרו של פליפ סונדרס (שהיה מאמנו בלה קרוס קטבירדס) בוושינגטון ויזארדס. ב-2021 התמנה בנקס למנהל הספורטיבי של גסטון קולג', מכללה קהילתית בדאלאס.
חייו האישיים

בנקס אב לחמישה ילדים. אשתו איזבלה נפטרה ב-1997 מטרשת נפוצה.
הערות שוליים

↑  Daryl Bell: Philly's Gene Banks helped create the Duke mystique, The Philadelphia Tribune, ‏May 12, 2019
↑  March 13, 1978, Sports Illustrated
↑  Wizards Assistant Coaches, nba.com, ‏November 3, 2009
↑  Gene Banks, NBA.COM
↑  ליגה לאומית גברים – סיכום עונת 1990/1991, באתר ספסל
↑  משה שמאי, ג'ינו חזר. דייויד בחוץ, מעריב 16 באוקטובר, 1991, עמ' 4, מוסף הספורט
↑  ילדים חורגים לאלוהים: עשרת שחקני ה-NBA הכי טובים שעברו בישראל ולא במכבי תל אביב, באתר וואלה, 30 באוקטובר 2011
↑   אריה ליבנת, אלעד זאבי ועפר פרלמן, מצעד הזרים הטובים ביותר ששיחקו בישראל, באתר הארץ, 12 באוקטובר 2014
↑  רועי שילינג, ‏‏הכוכבים הכי גדולים שהגיעו מה-NBA, באתר ספורט1, 1 באוגוסט 2016
↑  יעקב מאיר, ‏משם לפה: כוכבי ה-NBA הכי טובים שהיו בארץ, באתר ONE‏, 2 באוגוסט 2016
↑  John Hammer, Two Greensborians Headed To Gaston College Athletic Dept., Rhino Times, ‏February 5, 2021
↑  John O'feefe, Gene Banks, Sports Illustrated Vault, ‏January 25, 1999
בנקס מטביע לסל במהלך משחק של אוניברסיטת דיוק, 1981
ג'בארי פארקר

| --- | --- |

פארקר במדי מילווקי באקס, 2014
 לידה:  15 במרץ 1995 (בן 29) שיקגו, אילינוי שבארצות הברית
 עמדה:  סמול פורוורד, פאוור פורוורד
 גובה:  2.03 מטרים
 מספר:  22
 מכללה:  אוניברסיטת דיוק
 דראפט:  בחירה שנייה, 2014 מילווקי באקס
 קבוצות כשחקן
 2014–2018   2018–2019   2019   2019–2020   2020–2021   2021–2022 2023-:  מילווקי באקס   שיקגו בולס   וושינגטון ויזארדס   אטלנטה הוקס   סקרמנטו קינגס   בוסטון סלטיקס ברצלונה
ג'בארי עלי פארקר (באנגלית: Jabari Ali Parker; נולד ב-15 במרץ 1995 בשיקגו, ארצות הברית) הוא כדורסלן אמריקאי המשחק בעמדות הסמול פורוורד והפאוור פורוורד, בקבוצת ברצלונה מליגת העל הספרדית בכדורסל והיורוליג.
קריירה כשחקן > מילווקי באקס

ב-17 באפריל 2014 הכריז פארקר על התמודדותו בדראפט ה-NBA‏ 2014 בראיון בלעדי בספורטס אילוסטרייטד. ב-26 ביוני נבחר פארקר במקום השני על ידי קבוצת מילווקי באקס. ב-29 באוקטובר ערך את משחק הבכורה שלו במשחק נגד קבוצת שארלוט הורנטס. הוא שיחק 37 דקות, קלע 8 נקודות, ליקט 4 ריבאונדים, חטיפה אחת ואסיסט אחד במשחק, שהסתיים בהפסד קבוצתו 106 - 108 לאחר הארכה. ב-19 בנובמבר הוא קבע שיא קריירה בליגה כשקלע 23 נקודות בניצחון קבוצתו על ברוקלין נטס לאחר שלוש הארכות. הוא נבחר לרוקי חודש אוקטובר/נובמבר של המזרח. ב-15 בדצמבר 2014 נפצע פארקר וסיים את העונה. ב-29 בפברואר 2016 שיפר את שיאו האישי כשקלע 36 נקודות במשחק מול יוסטון רוקטס.
קריירה כשחקן > שיקגו בולס

לקראת עונת 2018/2019 חתם על חוזה לשנתיים בשיקגו בולס, עבור כ-40 מיליון דולר.
קריירה כשחקן > וושינגטון ויזארדס

ב-6 בפברואר 2019 הועבר בטרייד לוושינגטון ויזארדס, יחד עם בובי פורטיס, בתמורה לאוטו פורטר.
קריירה כשחקן > אטלנטה הוקס

ביולי 2019 חתם פארקר על חוזה באטלנטה הוקס.
קריירה כשחקן > סקרמנטו קינגס

בפברואר 2020 הועבר יחד עם אלכס לן בטרייד לסקרמנטו קינגס, בתמורה לדוויין דדמון. במרץ 2021 שוחרר על ידי הקינגס.
קריירה כשחקן > בוסטון סלטיקס

באפריל 2021 חתם על חוזה לעונה וחצי בבוסטון סלטיקס כשחקן חופשי. באוקטובר 2021 שוחרר מבוסטון, ומיד חתם בה על חוזה חדש. בינואר 2022 שוחרר שוב ולאחר מכן לא חזר לשחק בקבוצה.
קריירה כשחקן > ברצלונה

ב-7 באוגוסט 2023 עזב פארקר את ה-NBA לראשונה בקריירה שלו וחתם בברצלונה מהיורוליג כמחליף לניקולה מירוטיץ' שעבר לארמאני מילאנו.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2013 | דיוק | 35 | 35 | 30.7 | 0.473 | 0.358 | 0.748 | 8.7 | 1.2 | 1.1 | 1.2 | 19.1 |
| קריירה |  | 35 | 35 | 30.7 | 0.473 | 0.358 | 0.748 | 8.7 | 1.2 | 1.1 | 1.2 | 19.1 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | מילווקי | 25 | 25 | 29.5 | 0.490 | 0.250 | 0.697 | 5.5 | 1.7 | 1.2 | 0.2 | 12.3 |
| 2015/2016 | מילווקי | 76 | 72 | 31.7 | 0.493 | 0.257 | 0.768 | 5.2 | 1.7 | 0.9 | 0.4 | 14.1 |
| 2016/2017 | מילווקי | 51 | 50 | 33.9 | 0.490 | 0.365 | 0.743 | 6.1 | 2.8 | 1.0 | 0.4 | 20.1 |
| 2017/2018 | מילווקי | 31 | 3 | 24.0 | 0.482 | 0.383 | 0.741 | 4.9 | 1.9 | 0.8 | 0.3 | 12.6 |
| 2018/2019 | שיקגו | 39 | 17 | 26.7 | 0.474 | 0.325 | 0.731 | 6.2 | 2.2 | 0.6 | 0.4 | 14.3 |
| 2018/2019 | וושינגטון | 25 | 0 | 27.3 | 0.523 | 0.296 | 0.684 | 7.2 | 2.7 | 0.9 | 0.6 | 15.0 |
| 2019/2020 | אטלנטה | 32 | 23 | 26.2 | 0.504 | 0.270 | 0.736 | 6.0 | 1.8 | 1.3 | 0.5 | 15.0 |
| 2019/2020 | סקרמנטו | 6 | 0 | 13.3 | 0.583 | 0.250 | 0.889 | 3.8 | 1.7 | 0.5 | 0.2 | 8.5 |
| 2020/2021 | סקרמנטו | 3 | 0 | 9.0 | 0.571 | 0.000 | — | 2.0 | 0.3 | 0.0 | 0.3 | 2.7 |
| 2020/2021 | בוסטון | 10 | 0 | 13.8 | 0.542 | 0.200 | 0.769 | 3.6 | 1.0 | 0.1 | 0.4 | 6.4 |
| קריירה |  | 298 | 190 | 28.3 | 0.494 | 0.321 | 0.741 | 5.6 | 2.0 | 0.9 | 0.4 | 14.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018 | מילווקי | 7 | 0 | 23.9 | 0.452 | 0.316 | 0.615 | 6.1 | 1.4 | 1.0 | 0.6 | 10.0 |
| 2021 | בוסטון | 4 | 0 | 14.8 | 0.619 | 0.400 | 0.750 | 3.8 | 0.5 | 0.0 | 0.8 | 8.5 |
| קריירה |  | 11 | 0 | 20.5 | 0.494 | 0.333 | 0.667 | 5.3 | 1.1 | 0.6 | 0.6 | 9.5 |
הערות שוליים

↑  אורי זיו, ‏בשורות עצובות: ג'בארי פארקר גמר את העונה, באתר ערוץ הספורט, 17 בדצמבר 2014
↑  פארקר מסכם על חוזה בשיקגו, באתר nbcsports.com,‏ 14 ביולי 2018
↑  וושינגטון מצרפת את פארקר ופורטיס, באתר הקבוצה, 7 בפברואר 2019
↑  פארקר חותם על חוזה באטלנטה, באתר הקבוצה, 11 ביולי 2019
↑  סקרמנטו מצרפת את לן ופארקר, באתר הקבוצה, 6 בפברואר 2020
↑  Celtics reportedly sign Jabari Parker, will waive Moritz Wagner
ג'ין ארסו

| --- | --- |

ג'ין ארסו בסרט "רוג אחת"
 שם סרט:  מלחמת הכוכבים
 הופעה ראשונה:  רוג אחת: סיפור מלחמת הכוכבים
 יוצרים:  ג'ון קנול
 גילום הדמות:  פליסיטי ג'ונס
 מידע
 תאריך לידה:  21 BBY
 מין:  נקבה
 מקצוע:  חיילת בברית המורדים
 נטייה:  ברית המורדים
 מקום פטירה:  סקאריף 
 דמויות קשורות
 משפחה:  לירה ארסו (אמא), גיילן ארסו (אבא)
 
ג'ין ארסו (באנגלית: Jyn Erso) היא דמות בדיונית מעולם מלחמת הכוכבים. את הדמות מגלמת השחקנית פליסיטי ג'ונס, והיא הופיעה רק בסרט האנתולוגיה הראשון, "רוג אחת".
הופעות נוספות

בסדרת המשחקים Jedi Knight מופיע דמות טייסת העוזרת לגיבור המגולם על ידי השחקן לאורך שני המשחקים הראשונים מבית היוצר של לוקאס ארט. בין היתר היא מסייעת לו לגנוב את תוכניות כוכב המוות.
דמותה של ג'ין ארסו תופיע גם בסדרת האנימציה "מלחמת הכוכבים: כוחות הגורל" (Forces Of Destiny), המתמקדת בנשים גיבורות, כדוגמת הנסיכה ליאה, אסוקה טאנו וריי.
ראו גם

גראנד מוף טארקין
דארת' ויידר
ברית המורדים
הערות שוליים

↑  נשים כוכבות בכוחות הגורל של מלחמת הכוכבים (באנגלית)
ג'ייד בירד

| --- | --- |

 לידה:  1 באוקטובר 1997 (בת 27) הקסהאם, הממלכה המאוחדת 
 שם לידה:  ג'ייד אליזבת בירד
 מוקד פעילות:  הממלכה המאוחדת 
 תקופת הפעילות:  מ-2015 
 מקום לימודים:  מכללת בריט לאמנויות הבמה 
 סוגה:  אינדי פולק, אמריקנה 
 שפה מועדפת:  אנגלית 
 כלי נגינה:  גיטרה 
 חברת תקליטים:  גלאסנוט רקורדס 
 www.jade-bird.com
 פרופיל ב-IMDb
 
ג'ייד אליזבת בירד (באנגלית: Jade Elizabeth Bird; נולדה ב-1 באוקטובר 1997), המוכרת בשם הבמה ג'ייד בירד (Jade Bird), היא זמרת-יוצרת בריטית.
ראשית חייה

ג'ייד אליזבת בירד נולדה בהקסהאם (אנ'), נורת'מברלנד, אנגליה, הממלכה המאוחדת. כשהייתה בת שנתיים, היא עברה, יחד עם הוריה, לגור בלונדון. כשהייתה בת 5, היא עברה, יחד עם הוריה, לגור בבסיס צבאי בגרמניה. כשהייתה בת 7 או 8, היא עברה, יחד עם אמה, לברידג'נד (אנ'), ויילס, הממלכה המאוחדת. בתקופה זו, היא החלה לכתוב שירים. ב-2013–2016, בירד למדה בבית הספר BRIT בלונדון. בתקופה הזו, היא החלה להופיע מספר פעמים בשבוע.
קריירה > 2017–2018: תחילת הקריירה

כשלמדה בשנה האחרונה בבית הספר BRIT, בירד הכינה דמו של 13 רצועות בחדר האמבטיה של חברתה. זמן קצר לאחר ששלחה את הדמו, היא הוחתמה אצל גלאסנוט רקורדס (אנ').‏ ב-2017, היא הופיעה בסיבוב הופעות ברחבי ארצות הברית עם ברנט קוב (אנ')‏. במרץ 2017, היא הופיעה בפסטיבל South by Southwest שהתקיים באוסטין, טקסס, ארצות הברית. במרץ 2017. מאוחר יותר בהמשך השנה, היא הופיעה עם פירסט אייד קיט, סון ליטל (אנ') ולונדון גרמר (אנ')‏. ב-2017, היא זכתה בפרס ANCHOR של פסטיבל ריפרבאן בהמבורג, גרמניה.
ב-7 ביולי 2017, היא הוציאה את המיני-אלבום הראשון שלה, Something American. המיני-אלבבום זכה לביקורת חיובית ממספר מבקרי מוזיקה. בסוף 2017, היא הייתה מועמדת ב-"Sound of 2018"‏.
ב-12 בינואר 2018, היא הוציאה את הסינגל "Lottery".‏ הסינגל הגיע, בשיאו, למקום הראשון במצעד האיירפליי האלטרנטיבי למבוגרים (אנ'), ולמקום ה-34 במצעד 40 השירים למבוגרים.
ב-25 במאי 2018, היא הוציאה את הסינגל "Furious".‏
ב-3 באוגוסט 2018, היא הוציאה את הסינגל "Uh Huh".‏ הסינגל הגיע, בשיאו, למקום השלישי במצעד האיירפליי האלטרנטיבי למבוגרים (אנ'), ולמקום ה-38 במצעד האיירפליי האלטרנטיבי (אנ').
ב-1 בנובמבר 2018, היא הוציאה את הסינגל "Love Has All Been Done Before".‏ בסוף 2018, היא הופיעה בסיבוב הופעות בבריטניה ובאירלנד.
קריירה > 2019: Jade Bird

ב-15 בינואר 2019, היא הוציאה את הסינגל "I Get No Joy".‏
ב-12 במרץ 2019, היא הוציאה את הסינגל "My Motto".
במרץ ואפריל 2019, היא הופיעה במספר הופעות של הוזייר בארצות הברית.
ב-19 באפריל 2019, היא הוציאה את אלבום האולפן הראשון שלה, Jade Bird.‏ האלבום זכה בעיקר לביקורת חיובית ממספר מבקרי מוזיקה.
ב-2019, היא הייתה מועמדת בקטגוריית אמן פורץ דרך בפרסי ההוקרה של המוזיקה האמריקאית (אנ').‏
ב-24 ביולי 2019, פורסם כי היא מועמדת בשלושה קטגורית בפרסי איגוד המוזיקה העצמאית (אנ'), כאשר מאוחר יותר זכתה רק בקטגוריית אמן פורץ הדרך הבין-לאומי.
קריירה > 2020–הווה: Different Kinds of Light

היא סיימה לכתוב את אלבום האולפן השני שלה רק תשעה חודשים לאחר שהוציאה את אלבום הבכורה שלה, שאותו פרסמה כשנה מאוחר יותר. ב-29 במאי 2020, לאחר שביטלה סיבוב ההופעות שלה באותה שנה, בשל מגפת הקורונה, בירד השתתפה בהופעה וירטואלית בשידור חי, באולפן RE:Surface של מיקרוסופט. באוקטובר 2020, היא הופיעה בפסטיבל המוזיקה לבריאות הנפש, בשיתוף פעולה עם הברית הלאומית למחלות נפש (אנ')‏. ב-4 בנובמבר באותה שנה, היא הוציאה את הסינגל "Headstart".‏ הסינגל הגיע, בשיאו, למקום החמישי במצעד האיירפליי האלטרנטיבי למבוגרים (אנ'). ב-26 בנובמבר באותה שנה, היא הוציאה את הסינגל "Houdini".‏
ב-23 בפברואר 2021, היא הוציאה את הסינגל "Open up the Heavens". הסינגל הגיע, בשיאו, למקום ה-19 במצעד האיירפליי האלטרנטיבי למבוגרים (אנ').
ב-16 באפריל 2021, היא הוציאה את המיני-אלבום השני שלה, RCA Studio A Sessions.‏
ב-20 במאי 2021, היא הוציאה את הסינגל "Different Kinds of Light".‏
ב-22 ביוני 2021, היא הוציאה את הסינגל "Now Is the Time".‏ הסינגל הגיע, בשיאו, למקום ה-27 במצעד האיירפליי האלטרנטיבי למבוגרים (אנ').
ב-13 באוגוסט 2021, היא הוציאה את אלבום האולפן השני שלה, Different Kinds of Light.‏
חיים אישיים

בירד מגדירה את עצמה כפמיניסטית. היא מעריצה של קריאה, בפרט את יצירותיה של פטי סמית', בה השתמשה כהשראה לשמות שיריה. מאז 2018, היא נמצאת במערכת יחסים עם הגיטריסט לוק פרוסר. ב-2020, היא ביקרה את ההתנהלותה של ממשלת בריטניה במגפת הקורונה, ואת התייחסותה למוזיקאים, וקבעה כי: "אני אף פעם לא יכולה להבין מדוע אמנויות הן הדבר הראשון שצריך לעשות והדבר האחרון שצריך לחשוב עליו בכל הנוגע לפוליטיקה."
דיסקוגרפיה > אלבומי אולפן

2019: Jade Bird
2021: Different Kinds of Light
דיסקוגרפיה > מיני-אלבומים

2017: Something American
2021: RCA Studio A Sessions
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2017 | ANCHOR | ANCHOR | עצמה | זכייה |
| 2017 | BBC | Sound of 2018 | עצמה | מועמדות |
| 2017 | Ticketweb | Ones To Watch 2018 | עצמה | מועמדות |
| 2018 | רדיו X | שיר השנה | "Love Has All Been Done Before" | מועמדות |
| 2018 | רדיו X | Great X-Pectations 2019 | עצמה | מועמדות |
| 2019 | MTV Push | Ones To Watch 2019 | עצמה | מועמדות |
| 2019 | רדיו X | השיר הבריטי של השנה | "Uh-Huh" | מועמדות |
| 2019 | פרסי ההוקרה של המוזיקה האמריקאית | אמן פורץ דרך | עצמה | מועמדות |
| 2019 | פרסי המוזיקה העצמאית של AIM | אלבום השנה - עצמאי | Jade Bird | מועמדות |
| 2019 | פרסי המוזיקה העצמאית של AIM | אמן הפורץ דרך הבריטי | עצמה | מועמדות |
| 2019 | פרסי המוזיקה העצמאית של AIM | אמן הפורץ דרך הבין-לאומי | עצמה | זכייה |
| 2020 | פרסי NME | אמן הפורץ דרך הבין-לאומי | עצמה | מועמדות |
| 2020 | פרסי NME | אמן הפורץ דרך הבריטי | עצמה | מועמדות |
גל חמרני

גל חמרני (נולדה ב-1992) היא ספורטאית פאראלימפית ישראלית, קפטן נבחרת ישראל בכדורשער נשים.
חמרני נולדה בראש העין עם מספר לקויות ראייה: אנירידיה וגלאוקומה, כתוצאה מכך סובלת בעין אחת מעיוורון ובעין שנייה ראייה מוגבלת לאבחנה בין חושך ואור. היא ביצעה שירות לאומי במסגרת יד שרה.
בגיל 13 החלה להתאמן בכדורשער במסגרת בית הלוחם ובגיל 15 השתתפה לראשונה בתחרות באירופה. בשנת 2015 זכתה הנבחרת במדליית זהב במשחקים העולמיים לעיוורים ולקויי ראייה והבטיחה את מקומה במשחקים הפאראלימפיים ריו דה ז'ניירו (2016).
בשנת 2019 זכתה הנבחרת במדליית כסף באליפות אירופה והבטיחה את מקומה במשחקים הפאראלימפיים טוקיו (2020).
הערות שוליים

↑  ראיון עם גל חמרני קפטנית הנבחרת הפאראלימפית במשחק כדורשער
↑  ענף – כדורשער (עיוורות ולקויות ראיה) נבחרת הנשים
|  משלחת ישראל למשחקים הפאראלימפיים ריו דה ז'ניירו (2016)  |
| --- | --- | --- |
|  אופני יד | קובי ליאון |  |
|  אתלטיקה | גדי ירקוני |  |
|  בוצ'ה | נדב לוי |  |
|  חתירה |  מורן סמואל • חתירה זוגית (ראובן מגנאג'י ויוליה צ'רנוי) |  |
|  טניס | איתי ארנליב • אדם ברדיצ'בסקי • שרגא ויינברג |  |
|  טניס שולחן | דני בוברוב • חגית בריל • קרולין טביב • שי סיאדה |  |
|  כדורשער | נבחרת ישראל (נשים) (סיון אברבאיה, ירדן אדיקה, רוני אוחיון, ליהיא בן-דוד, גל חמרני, אלהאם מחאמיד רוזין (קפטן)) |  |
|  קיאק | פסקל ברקוביץ |  |
|  קליעה |  דורון שזירי |  |
|  שחייה | יוליה גורדיצ'וק • ורוניקה גירנקו • אראל הלוי • יואב ולינסקי • יצחק ממיסטבאלוב •  ענבל פיזרו • איאד שלבי |  |
|  שיט | צוות סונאר (ארנון אפרתי, שמעון בן-יעקב, דרור כהן) • צוות סקאד (הגר זהבי, משה זהבי) |  |
|  משלחת ישראל למשחקים הפאראלימפיים טוקיו (2020)  |
| --- | --- | --- |
|  אתלטיקה | אלכסנדר אלכסיינקו |  |
|  בדמינטון | נינה גורודצקי |  |
|  בוצ'ה | נדב לוי |  |
|  הרמת כוח | פולינה כצמן |  |
|  חתירה | שמוליק דניאל •  מורן סמואל • רביעייה מעורבת (סימונה גורן, ברק חצור, מיכל פיינבלט, אחיה קליין וההגאית מרלנה מילר) |  |
|  טניס | אדם ברדיצ'בסקי • שרגא ויינברג • יוסי סעדון • גיא ששון |  |
|  טניס שולחן | קרולין טביב |  |
|  ירי תחרותי | יוליה צ'רנוי • דורון שזירי |  |
|  כדורשער | נבחרת ישראל (נשים) (רוני אוחיון, ליהיא בן-דוד, גל חמרני (קפטן), אורי מזרחי, אלהאם מחאמיד רוזין, נועה מלכה) |  |
|  קיאק | פסקל ברקוביץ |  |
|  שחייה | יוליה גורדיצ'וק • ורוניקה גירנקו •  עמי דדאון • אראל הלוי • בשאר חלבי • אריאל מליאר •  מארק מליאר •  איאד שלבי |  |
|  משלחת ישראל למשחקים הפאראלימפיים פריז (2024)  |
| --- | --- | --- |
|  אופני יד | עמית חסדאי |  |
|  בדמינטון | נינה גורודצקי • אמיר לוי |  |
|  בוצ'יה | נדב לוי |  |
|  חתירה | שמוליק דניאל •  מורן סמואל •  חתירה זוגית (שחר מילפלדר וסאלח שאהין) |  |
|  טאקוונדו |  אסף יסעור • עדנאן מילאד |  |
|  טניס | אדם ברדיצ'בסקי • מעיין זיקרי • סרגיי ליסוב •  גיא ששון |  |
|  ירי תחרותי | יוליה צ'רנוי |  |
|  כדורשער |  נבחרת ישראל (נשים) (רוני אוחיון, ליהיא בן-דוד, גל חמרני, אורי מזרחי, אלהאם מחאמיד רוזין, נועה מלכה) |  |
|  קאנו/קיאקים | טליה אילת (קיאק) • אירן שפיר (קאנו) |  |
|  שחייה | ורוניקה גירנקו •  עמי דדאון • אריאל מליאר •  מארק מליאר |  |